Tájékoztató vendéghallgatói jogviszonyban teljesítendő tantárgy elismeréséről előzetes állásfoglalás alapján

Vendéghallgatói jogviszonyban hazai vagy külföldi intézményben teljesítendő tárgy elismeréséhez a hallgató jogosult a Kreditátviteli Bizottság (továbbiakban KÁB) előzetes állásfoglalását kérni arról, hogy a tantárgy az aktuális képzésébe az adott félévre elismerhető-e.
Az előzetes állásfoglalás – kötelező és kötelezően választható tárgy esetén – a PPKE JÁK mintatantervében szereplő tárgy és az elvégzendő tárgy 75 %-os egyezősége alapján adható meg.
Szabadon választható tárgy csak olyan mennyiségben ismertethető el, amely nem lép túl az adott szakon szükséges kreditértéken, beleértve az eddig teljesítetteket is.

A hallgató a kitöltött „KÉRELEM előzetes állásfoglalás iránt vendéghallgatói jogviszony alapján ” című KÁB formanyomtatványt (letölthető a kar honlapjáról, vagy kérhető az Információn) a mellékleteivel (tárgyleírás, szolgáltatási díj megfizetésének igazolása) együtt leadja a Kari Titkárságon (A épület, Fszt. a Porta mellett). 
Az előírt szolgáltatási díjat (1.000,-Ft/tárgy) a Neptun rendszeren keresztül, előre kell megfizetni. 
A kérelemhez mellékelni kell az elvégzendő tárgy leírását. Külföldi vendéghallgatói jogviszonyban (Erasmus program) angol és német nyelven adható le a tárgyleírás, egyéb idegen nyelv esetén fordítást is mellékelni kell. 

A kérelem leadásának határideje az adott félévre vonatkozó időbeosztásban található.(Honlapon/Hallgatóinknak/Tanulmányi információ.) Erasmus programban résztvevő hallgatóknál őszi félévben november 15, tavaszi félévben április 15.

A KÁB Neptun üzenetben értesíti a hallgatót a döntésről. A döntést megtekinthető a hallgató saját Neptun felületén, a Tanulmányok/ Leckekönyv alatt az adott félév Hivatalos bejegyzések sorában.
Az ilyen módon közétett információt a kihelyezéstől számított 8 napon belül közöltnek kell tekinteni.

Az előzetes hozzájárulás alapján a tanulmányi előadó az elismerni kívánt tárgyat haladéktalanul felveszi a hallgatónak. Ez a tárgyfelvétel a hallgatónak az adott félévre teljesítési kötelezettséget jelent. A teljesítés eredményét a hallgató kérelmére a Tanulmány Osztály vezeti át a hallgató aktuális képzésére legkésőbb a lezárható állapotú leckekönyv leadásának határidejéig.
Az így elismerésre kerülő tárgyak kreditpontjai beszámítanak az adott félév teljesített kreditpontjaiba és az átlagba is.

Budapest, 2012. 06. 20.						    PPKE-JÁK
	Kreditátviteli Bizottság